umount(2)

NAVN
umount, umount2 - afmonter filsystem

BIBLIOTEK
C-standardbibliotek (libc, -lc)

SYNOPSIS
#include <sys/mount.h>

int umount(const char *mål);
int umount2(const char *mål, int flag);

BESKRIVELSE
umount() og umount2() fjerner vedhæftningen af (det øverste) filsystem monteret på mål.

Passsende privilegie (Linux: funktionaliteten CAP_SYS_ADMIN) er krævet for at afmontere filsystemer.

Linux 2.1.116 tilføjede systemkaldet umount2(), der, som umount(), afmonterer et mål, men tillader yderligere flags at kontrollere opførelsen for operationen:

MNT_FORCE (siden Linux 2.1.116)
    Anmod filsystemet om at afbryde igangværende forespørgsler før forsøg på afmontering. Dette kan gøre det muligt for afmonteringen at fuldføre uden at vente på en utilgængelig server, men kan medføre datatab. Hvis, efter afbrydelse af forespørgsler, nogle processer stadig har aktive referencer til filsystemet, så vil afmonteringen stadig fejle. Fra og med Linux 4.12 er MNT_FORCE kun understøttet på de følgende filsystemer: 9p (siden Linux 2.6.16), ceph (siden Linux 2.6.34), cifs (siden Linux 2.6.12), fuse (siden Linux 2.6.16), lustre (siden Linux 3.11) og NFS (siden Linux 2.1.116).

MNT_DETACH (siden Linux 2.4.11)
    Udfør en doven afmontering: gør monteringen utilgængelig for ny adgang, afbryd øjeblikkelig filsystemet og alle filsystemer monteret under det fra hinanden og fra monteringstabellen og udfør den faktiske afmontering, når monteringen ophører med at være optaget.

MNT_EXPIRE (siden Linux 2.6.8)
    Marker monteringen som værende udløbet. Hvis en montering ikke er i aktuel brug, så fejler det oprindelige kald til umount2() med dette flag med fejlen EAGAIN, men markerer monteringen som udløbet. Monteringen er udløbet så længe den ikke tilgås af en proces. Et andet umount2()-kald der angiver MNT_EXPIRE afmonterer en udløbet montering. Dette flag kan ikke angives med hverken MNT_FORCE eller MNT_DETACH.

UMOUNT_NOFOLLOW (siden Linux 2.6.34)
    Fjern ikke referencen til mål, hvis det er en symbolsk henvisning. Dette flag gør det muligt at undgå sikkerhedsproblemer i set-user-ID-root-programmer, der tillader brugere uden privilegier i at afmontere filsystemer.

RETURVÆRDI
Ved succes returneres nul. Ved fejl returneres -1 og errno angives for at indikere fejlen.

FEJL
Fejlværdierne angivet nedenfor kommer fra typeuafhængige fejl for filsystemet. Hvert filsystem kan have sine egne specielle fejl og sin egen specielle opførsel. Se Linuxkernens kildekode for detaljer.

EAGAIN
    Et kald til umount2() der angav MNT_EXPIRE markerede med succes et ledigt filsystem som udløbet.

EBUSY
    mål kunne ikke afmonteres da det er optaget.

EFAULT
    mål peger uden for brugerens adresserum.

EINVAL
    mål er ikke et monteringspunkt.

EINVAL
    mål er låst; se mount_namespaces(7).

EINVAL
    umount2() blev kaldt med MNT_EXPIRE og enten MNT_DETACH eller MNT_FORCE.

EINVAL (siden Linux 2.6.34)
    umount2() blev kaldt med en ugyldig flagværdi i flag.

ENAMETOOLONG
    Et stinavn var længere end MAXPATHLEN.

ENOENT
    Et stinavn var tomt eller havde en ikkeeksisterende komponent.

ENOMEM
    Kernen kunne ikke allokere en fri side til at kopiere filnavne eller data ind.

EPERM
    Kalderen har ikke de krævede privilegier.

STANDARDER
Linux.

HISTORIK
MNT_DETACH og MNT_EXPIRE er tilgængelige siden glibc 2.11.

Den oprindelige funktion umount() blev kaldt som umount(enhed) og ville returnere ENOTBLK når kaldt med noget andet end en blokenhed. I Linux 0.98p4 blev et kald umount(dir) tilføjet, for at understøtte anonyme enheder. I Linux 2.3.99-pre7 blev kaldet umount(enhed) fjernet, kun efterladende umount(dir) (siden da kan enheder monteres i mere end et sted, så angivelse af enheden er ikke nok).

NOTER

  umount() og delte monteringer
Delte monteringer medfører at enhver monteringsaktivitet på en montering, inklusive umount()-operationer kan omdirigeres til hver delte montering i modpartsgruppen og hver slavemontering i den modpartsgruppe. Dette betyder at umount() for enhver modpart i et sæt af delte monteringer vil medføre at alle dets modparter afmonteres og at alle deres slaver også afmonteres.

Denne forplantning af afmonteringsaktivitet kan være specielt overraskende på systemer hvor hver montering er delt som standard. På sådanne systemer, vil det at binde rekursiv montering af rodmappen for filsystemet på en undermappe og så senere afmontere den undermappe med MNT_DETACH medføre at hver montering i monteringsnavnerummet vil blive dovent afmonteret.

For at sikre at umount() ikke udbreder sig på denne måde, så kan monteringen genmonteres via et mount(2)-kald med et mount_flags-argument, der inkluderer både MS_REC og MS_PRIVATE før umount() kaldes.

SE OGSÅ
mount(2), mount_namespaces(7), path_resolution(7), mount(8), umount(8)

OVERSÆTTELSE
Oversættere af denne manual til dansk Joe Hansen <joedalton2@yahoo.dk>

Denne oversættelse er gratis dokumentation; læs GNU General Public License version 3 (https://www.gnu.org/licenses/gpl-3.0.html) eller nyere for ophavsretbetingelser. Der er INGEN ANSVAR.

Hvis du støder på fejl i oversættelsen af ​​denne vejledning, skal du sende en besked til debian-l10n-danish@lists.debian.org.