unshare(2)

NAVN
unshare - adskille dele af procesudførelseskonteksten

BIBLIOTEK
C-standardbibliotek (libc, -lc)

SYNOPSIS
#define _GNU_SOURCE
#include <sched.h>

int unshare(int flag);

BESKRIVELSE
unshare() tillader at en proces (eller tråd) adskiller dele af dens afviklingskontekst, der aktuelt deles med andre processer (eller tråde). Dele af afviklingskonteksten, såsom monteringsnavnerummet, er delt implicit når en ny proces oprettes via fork(2) eller vfork(2), mens andre dele, såsom virtuel hukommelse, kan deles ved eksplicit anmodning, når en proces eller tråd oprettes via clone(2).

Hovedbrugen af unshare() er at tillade en proces at kontrollere sin delte afviklingskontekst uden at oprette en ny proces.

Argumentet flag er en bit-maske, der angiver hvilke dele af afviklingskonteksten, der ikke skal deles. Dette argument er angivet af ORing together zero eller flere af de følgende konstanter:

CLONE_FILES
    Vend effekten om for clone(2) CLONE_FILES-flaget. Fjern deling for fildeskriptortabellen, så at den kaldende proces ikke længere deler sine fildeskriptorer med enhver anden proces.

CLONE_FS
    Vend effekten om for clone(2) CLONE_FS-flaget. Fjern deling for filsystemattributter, så at den kaldende proces ikke længere deler sin rodmappe (chroot(2)), nuværende mappe (chdir(2)), eller umask-attributter (umask(2)) med enhver anden proces.

CLONE_NEWCGROUP (siden Linux 4.6)
    Dette flag har den samme effekt som clone(2) CLONE_NEWCGROUP-flaget. Fjern deling for cgroup-navnerummet. Brug af CLONE_NEWCGROUP kræver funktionaliteten CAP_SYS_ADMIN.

CLONE_NEWIPC (siden Linux 2.6.19)
    Dette flag har den samme effekt som clone(2) CLONE_NEWIPC-flaget. Fjern deling af IPC-navnerummet, så at den kaldende proces har en privat kopi af IPC-navnerummet, der ikke er delt med nogen anden proces. Angivelse af dette flag forudsætter automatisk også CLONE_SYSVSEM. Brug af CLONE_NEWIPC kræver funktionaliteten CAP_SYS_ADMIN.

CLONE_NEWNET (siden Linux 2.6.24)
    Dette flag har den samme effekt som clone(2) CLONE_NEWNET-flaget. Fjern deling for netværksnavnerummet, så den kaldende proces flyttes til et nyt netværksnavnerum, der ikke er delg med en eventuel tidligere proces. Brug af CLONE_NEWNET kræver funktionaliteten CAP_SYS_ADMIN.

CLONE_NEWNS
    Dette flag har den samme effekt som clone(2) CLONE_NEWNS-flaget. Fjern deling for monteringsnavnerummet, så den kaldende proces har en privat kopi af sit navnerum, der ikke deles med nogen anden proces. Angivelse af dette flag fortudsætter automatisk også CLONE_FS. Brug af CLONE_NEWNS kræver funktionaliteten CAP_SYS_ADMIN. For yderligere information se mount_namespaces(7).

CLONE_NEWPID (siden Linux 3.8)
    Dette flag har den samme effekt som clone(2) CLONE_NEWPID-flaget. Fjern deling for PID-navnerummet, så at den kaldende proces har et nyt PID-navnerum for sine underprocesser, der ikke deles med en eventuel tidligere proces. Den kaldende proces bliver ikke flyttet ind i det nye navnerum. Den første underproces oprettet af den kaldende proces vil have proces-id nr 1 og vil antage rollen af init(1) i det nye navnerum. CLONE_NEWPID forudsætter automatisk også CLONE_THREAD. Brug af CLONE_NEWPID kræver funktionaliteten CAP_SYS_ADMIN. For yderligere information, se pid_namespaces(7).

CLONE_NEWTIME (siden Linux 5.6)
    Fjern deling for tidsnavnerummet, så at den kaldende proces har et nyt tidsnavnerum for sine underprocesser, der ikke deles med en eventuel tidligere proces. Den kaldende proces flyttes ikke ind i det nye navnerum. Brug af CLONE_NEWTIME kræver funktionaliteten CAP_SYS_ADMIN. For yderligere information, se time_namespaces(7).

CLONE_NEWUSER (siden Linux 3.8)
    Dette flag har den samme effekt som clone(2) CLONE_NEWUSER-flaget. Fjern deling for brugernavnerummet, så at den kaldende proces flyttes ind i et nyt brugernavnerum, der ikke deles med en eventuel tidligere proces. Som med underprocessen oprettet af clone(2) med CLONE_NEWUSER-flaget får kalderen et fuldt sæt af funktionaliteter i det nye navnerum.

    CLONE_NEWUSER kræver at den kaldende proces ikke er trådet; angivelse af CLONE_NEWUSER forudsætter automatisk CLONE_THREAD. Da Linux 3.9, CLONE_NEWUSER også automatisk forudsætter CLONE_FS. CLONE_NEWUSER kræver at bruger-id'et og gruppe-id'et for den kaldende proces oversættes til bruger-id'erne og gruppe-id'erne i brugerens navnerum for den kaldende proces på tidspunktet for kaldet.

    For yderligere information om brugernavnerum, se user_namespaces(7).

CLONE_NEWUTS (siden Linux 2.6.19)
    Dette flag har den samme effekt som clone(2) CLONE_NEWUTS-flaget. Fjern deling af UTS IPC-navnerummet, så at den kaldende proces har en privat kopi af UTS-navnerummet, der ikke deles med nogen anden proces. Brug af CLONE_NEWUTS kræver funktionaliteten CAP_SYS_ADMIN.

CLONE_SYSVSEM (siden Linux 2.6.26)
    Dette flag vender effekten af clone(2) CLONE_SYSVSEM-flaget om. Fjern deling for System V sempahore-justeringsværdier (semadj), så at den kaldende proces har en ny tom semadj-liste, der ikke deles med nogen anden proces. Hvis dette er den sidste proces, der har en refernece til processens nuværende semadj-liste, så anvendes justeringerne i den liste til de tilsvarende semaforer, som beskrevet i semop(2).

Derudover kan CLONE_THREAD, CLONE_SIGHAND og CLONE_VM angives i flag hvis kalderen er en enkelt tråd (dvs. deler ikke sit adresserum med en anden proces eller tråd). I dette tilfælde har disse flag ingen effekt. (Bemærk også at angivelse af CLONE_THREAD automatisk forudsætter CLONE_VM, og angivelse af CLONE_VM automatisk forudsætter CLONE_SIGHAND). Hvis processen har flere tråde så medfører brug af disse flag en fejl.

Hvis flag er angivet som nul, så er unshare() en no-op; ingen ændringer laves til den kaldende proces afviklingskontekst.

RETURVÆRDI
Ved succes returneres nul. Ved fejl returneres -1 og errno er angivet for at indikere fejlen.

FEJL

EINVAL
    En ugyldig bit var angivet i flag.

EINVAL
    CLONE_THREAD, CLONE_SIGHAND eller CLONE_VM var angivet i flag, og kalderen er flertrådet.

EINVAL
    CLONE_NEWIPC var angivet i flag, men kernen var ikke konfigureret med tilvalgene CONFIG_SYSVIPC og CONFIG_IPC_NS.

EINVAL
    CLONE_NEWNET var angivet i flag, men kernen var ikke konfigureret med tilvalget CONFIG_NET_NS.

EINVAL
    CLONE_NEWPID var angivet i flag, men kernen var ikke konfigureret med tilvalget CONFIG_PID_NS.

EINVAL
    CLONE_NEWUSER var angivet i flag, men kernen var ikke konfigureret med tilvalget CONFIG_USER_NS.

EINVAL
    CLONE_NEWUTS var angivet i flag, men kernen var ikke konfigureret med tilvalget CONFIG_UTS_NS.

EINVAL
    CLONE_NEWPID var angivet i flag, men processen har tidligere kaldt unshare() med flaget CLONE_NEWPID.

ENOMEM
    Kan ikke allokere tilstrækkelig hukommelse til at kopiere dele af kalderens kontekst, der ikke længere skal deles.

ENOSPC (siden Linux 3.7)
    CLONE_NEWPID var angivet i flag, men begrænsningen på indlejringsdybden for PID-navnerum ville være overskredet; se pid_namespaces(7).

ENOSPC (siden Linux 4.9; tidligere EUSERS)
    CLONE_NEWUSER var angivet i flag, og kaldet ville medføre at begrænsningen på antallet af indlejrede brugernavnerum ville blive overskredt. Se user_namespaces(7).

    Fra Linux 3.11 til Linux 4.8, var fejlen diagnosticeret i dette tilfælde EUSERS.

ENOSPC (siden Linux 4.9)
    En af værdierne i flag angav oprettelsen af et nyt brugernavnerum, men dette ville have medført at begrænsningen defineret af den tilsvarende fil i /proc/sys/user ville blive overskredet. For yderligere information, se namespaces(7).

EPERM
    Den kaldende proces havde ikke de krævede privilegier for denne operation.

EPERM
    CLONE_NEWUSER var angivet i flag, men enten har det effektive bruger-id eller det effektive gruppe-id for kalderen ikke en oversættelse i overnavnerummet (se user_namespaces(7)).

EPERM (siden Linux 3.9)
    CLONE_NEWUSER var angivet i flag og kalderen er i et chroot-miljø (dvs. kalderens rodmappe matcher ikke rodmappen for monteringsnavnerummet hvor det befinder sig).

EUSERS (fra Linux 3.11 til Linux 4.8)
    CLONE_NEWUSER var angivet i flag, og begrænsningen på antallet af indlejrede brugernavnerum er for højt. Se diskussionen for ENOSPC-fejlen ovenfor.

STANDARDER
Linux.

HISTORIK
Linux 2.6.16.

NOTER
Ikke alle af processens attributter, der kan deles når en ny proces oprettes via clone(2), kan få fjernet deling via unshare(). Specielt fra og med kernen 3.8 implementerer unshare() ikke flag, der vender effekten af CLONE_SIGHAND, CLONE_THREAD eller CLONE_VM om. Sådan funktionalitet kan blive tilføjet i fremtiden, hvis krævet.

Oprettelse af alle slags navnerume, undtagen brugernavnerum, kræver funktionaliteten CAP_SYS_ADMIN. Da oprettelsen af et brugernavnerum automatisk giver et fuld sæt af funktionalitet, kræver oprettelse af både et brugernavnerum og andre typer af navnerum i det samme unshare()-kald ikke CAP_SYS_ADMIN-funktionalitet i det oprindelige navnerum.

EKSEMPLER
Programmet nedenfor tilbyder en simpel implementering af kommandoen unshare(1), der fjerner deling for et eller flere navnerum og afvikler kommandoen angivet i sine kommandolinjeargumenter. Her er et eksempel på brug af dette program, der afvikles i en skal i et nyt monteringsnavnerum, og verificerer at den oprindelige skal og den nye skal er i separate monteringsnavnerum:

    $ readlink /proc/$$/ns/mnt;
    mnt:[4026531840]
    $ sudo ./unshare -m /bin/bash;
    # readlink /proc/$$/ns/mnt;
    mnt:[4026532325]

De forskellige resultater for de to readlink(1)-kommandoer viser, at de to skaller er i forskellige monteringsnavnerum.

  Programkilde
    /* unshare.c

       En simpel implementering af kommandoen unshare(1): unshare
       navnerum og afvikl en kommando.
    */
    #define _GNU_SOURCE
    #include <err.h>
    #include <sched.h>
    #include <stdio.h>
    #include <stdlib.h>
    #include <unistd.h>

    static void
    usage(char *pname)
    {
        fprintf(stderr, "Brug: %s [tilvalg] program [arg...]\n", pnavn);
        fprintf(stderr, "Tilvalg kan være:\n");
        fprintf(stderr, "    -C   unshare cgroup-navnerum\n");
        fprintf(stderr, "    -i   unshare IPC-navnerum\n");
        fprintf(stderr, "    -m   unshare mount-navnerum\n");
        fprintf(stderr, "    -n   unshare network-navnerum\n");
        fprintf(stderr, "    -p   unshare PID-navnerum\n");
        fprintf(stderr, "    -t   unshare time-navnerum\n");
        fprintf(stderr, "    -u   unshare UTS-navnerum\n");
        fprintf(stderr, "    -U   unshare user-navnerum\n");
        exit(EXIT_FAILURE);
    }

    int
    main(int argc, char *argv[])
    {
        int flags, opt;

        flags = 0;

        while ((opt = getopt(argc, argv, "CimnptuU")) != -1) {
            switch (opt) {
            case 'C': flags |= CLONE_NEWCGROUP;     break;
            case 'i': flags |= CLONE_NEWIPC;        break;
            case 'm': flags |= CLONE_NEWNS;         break;
            case 'n': flags |= CLONE_NEWNET;        break;
            case 'p': flags |= CLONE_NEWPID;        break;
            case 't': flags |= CLONE_NEWTIME;       break;
            case 'u': flags |= CLONE_NEWUTS;        break;
            case 'U': flags |= CLONE_NEWUSER;       break;
            default:  usage(argv[0]);
            }
        }

        if (optind >= argc)
            usage(argv[0]);

        if (unshare(flags) == -1)
            err(EXIT_FAILURE, "unshare");

        execvp(argv[optind], &argv[optind]);
        err(EXIT_FAILURE, "execvp");
    }

SE OGSÅ
unshare(1), clone(2), fork(2), kcmp(2), setns(2), vfork(2), namespaces(7)

Documentation/userspace-api/unshare.rst i Linuxkernens kildetræ

OVERSÆTTELSE
Oversættere af denne manual til dansk Joe Hansen <joedalton2@yahoo.dk>

Denne oversættelse er gratis dokumentation; læs GNU General Public License version 3 (https://www.gnu.org/licenses/gpl-3.0.html) eller nyere for ophavsretbetingelser. Der er INGEN ANSVAR.

Hvis du støder på fejl i oversættelsen af ​​denne vejledning, skal du sende en besked til debian-l10n-danish@lists.debian.org.